عەلی کەریمی
محەممەد عەلی کەریمی پاشاکی (؛ لەدایکبووی ٨ی تشرینی دووەمی ١٩٧٨ لە کەرەج)، ناسراو بە عەلی کەریمی (بە فارسی: علی کریمی)، ڕاھێنەر و یاریزانێکی پێشووی تۆپی پێی ئێرانییە. لە ماوەی ژیانی پیشەگەرانەی تۆپی پێیدا، لە یارییەکانی خولی نایابی ئێران، خولی نایابی ئیمارات، خولی ئەستێرەکانی قەتەر و بۆندسلیگا یاریی کردووە. کەریمی لە ١٢٧ یاریدا، ٣٨ گۆڵی بۆ ھەڵبژاردەی نیشتمانیی ئێران تۆمار کردووە. لە ساڵی ٢٠٠٤، وەکوو باشترین گۆڵکەری جامی نەتەوەکانی ئاسیا ناسێندرا و لە ھەمان ساڵدا خەڵاتی یاریزانی تۆپی پێی ساڵی ئاسیای وەرگرت. لە کۆتاییی وەرزی ٢٠١٣-٢٠١٤ وازھێنانی خۆی لە تۆپی پێ ڕاگەیاند و لە ١١ی نیسانی ٢٠١٤دا کۆتایاریی ١٨ ساڵەی ژیانی وەرزشیی خۆی ئەنجامدا.

ئەو بێجگە لە تۆپی پێ لە بوارەکانی کۆمەڵایەتی و سیاسیدا چالاک بووە. لە مانگەکانی کۆتاییی ساڵی ٢٠٢٢ لە دوای کوژرانی ژینا ئەمینی، کەریمی کە لە دوبەی نیشتەجێ بوو، بووە یەکێک لە سەرەکیترین کەسایەتییەکانی خۆپیشاندانە سەرتاسەرییەکانی ئێران کە پاڵپشتی لەو خۆپیشاندانانە دەکرد و لە تۆڕە کۆمەڵایەتیەکاندا چالاکی بەڕێوە دەبرد. لەلایەن حکوومەتی ئێران بە «ھاندانی ئاژاوەگێڕی» تۆمەتبار کرا و لەلایەن حکوومەتەوە دەستی بەسەر خانووەکەی لە لەواساندا گیرا.

سەرچاوەکان

بەستەرە دەرەکییەکان 

  (لە ٢٠١٠ەوە)

زیندووان
لەدایکبووانی ١٩٧٨
خەڵکی کەرەج
یاریزانانی جامی نەتەوەکانی ئاسیا بۆ تۆپی پێی ٢٠٠٠
یاریزانانی جامی نەتەوەکانی ئاسیا بۆ تۆپی پێی ٢٠٠٤
یاریزانانی جامی جیھانیی فیفای ٢٠٠٦
یاریزانانی جامی نەتەوەکانی ئاسیا بۆ تۆپی پێی ٢٠٠٧
یاریزانانی تۆپی پێی دوور لە وڵات لە ئەڵمانیا
یاریزانانی تۆپی پێی دوور لە وڵات لە قەتەر
یاریزانانی بۆندسلیگا
یاریزانانی تۆپی پێی دوور لە وڵاتی ئێران
یاریزانانی تۆپی پێی ئێرانی
ڕاھێنەرانی تۆپی پێی ئێرانی
خۆپیشاندانەکانی ٢٠٢٢ی ئێران